Foto: AP Photo / Hoshang Hashimi AQSh qo‘shinlari Iroqdan Afg‘onistonga IShID ustidan g‘alabadan so‘ng o‘tkazilayotganini tasdiqlaydi. Bu haqda RIA Novosti Pentagon vakili Erik Pexonning bayonotiga asosan xabar bermoqda. «Ha, bu rost, biroq men son va aynan qanday o‘zgarishlar yuz berayotgani haqida ayta olmayman», - dedi u. Avvalroq, Associated Press AQSh Iroqdan qo‘shinlarini olib chiqishni boshlagani, bu IShID terrorchilik guruhi bilan kurashning faol bosqichi yakunlangani tufayli yuz berayotganini xabar qilgandi.